ET Euroopa Liidu Teataja C 239/7

Euroopa Parlamendi ja nõukogu aasta määruse (EÜ) nr 562/2006 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad)) artikli 19 lõikes 2 osutatud, liikmesriikide välisministeeriumide poolt diplomaatiliste lähetuste ja konsulaaresinduste akrediteeritud liikmetele ning nende pereliikmetele väljastatud kaartide ajakohastatud näidised (ELT C 247, 13.10.2006, lk 85, ELT C 153, 6.7.2007, lk 15, ELT C 64, 19.3.2009, lk 18)

2009/C 239/03

Euroopa Parlamendi ja nõukogu 15. märtsi 2006. aasta määruse (EÜ) nr 562/2006 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) (1)) artikli 2 lõikes 15 osutatud elamislubade ajakohastatud loetelu avaldamise aluseks on teave, mille liikmesriigid on edastanud komisjonile kooskõlas Schengeni piirieeskirjade artikliga 34.

Lisaks Euroopa Liidu Teatajas avaldamisele ajakohastatakse teavet igakuiselt õigus-, vabadus- ja turvalisusküsimuste peadirektoraadi veebisaidil.

ISLAND

Euroopa Liidu Teatajas C 247 13.10.2006 avaldatud teabe asendamine

Alates 1. jaanuarist 2009 väljastab välisministeerium Islandis asuvate diplomaatiliste esinduste ja konsulaarasutuste töötajatele uusi isikutunnistusi.

Persónuskilríki/Sinine isikutunnistus (vt näidis)

See isikutunnistus väljastatakse Islandis asuva diplomaatilise esinduse ja konsulaarasutuse haldus-, tehnilistele ja teenindavatele töötajatele ning nendega koos elavatele pereliikmetele.

Isikutunnistus on valge lamineeritud plastikkaart (8,6 cm × 5,4 cm), mille mõlema külje ülemises ääres on sinine riba. Esiküljel on seerianumber sinisel ribal, isikutunnistuse omaniku foto, tema nimi, allkiri ja ametikoht ning lähetajariigi nimi. Tagaküljel on sinisel ribal dokumendi nimetus Persónuskilríki (Isikutunnistus) ja selle väljastanud asutuse nimetus välisministeerium/Utanríkisráðuneytið. Isikutunnistusel on ka Islandi Vabariigi riigipitser ja protokolliülema allkiri ning väljastamise ja kehtivuse lõppemise kuupäev. Tagaküljele on islandi keeles kirjutatud, et kui isikutunnistuse omanik Islandist lahkub, peab ta selle välisministeeriumile tagastama.

Esikülg:

Tagakülg:

Diplómatískt persónuskilríki/Punane diplomaadi isikutunnistus (vt näidis)

See isikutunnistus väljastatakse välisesinduse ja konsulaarasutuse juhile, diplomaatilise esinduse töötajatele ja konsulaarametnikele ning nendega koos elavatele pereliikmetele.

Isikutunnistus on valge lamineeritud plastikkaart (8,6 cm × 5,4 cm), mille mõlema külje ülemises ääres on punane riba. Esiküljel on seerianumber punasel ribal, isikutunnistuse omaniku foto, tema nimi, allkiri ja ametikoht ning lähetajariigi nimi. Tagaküljel on punasel ribal dokumendi nimetus Diplómatískt persónuskilríki (Diplomaadi sikutunnistus) ja selle väljastanud asutuse nimetus välisministeerium/Utanríkisráðuneytið. Isikutunnistusel on ka Islandi Vabariigi riigipitser ja protokolliülema allkiri ning väljastamise ja kehtivuse lõppemise kuupäev. Tagaküljele on islandi keeles kirjutatud, et isikutunnistuse omanikul on rahvusvahelise õiguse normidest tulenevad puutumatus ja eesõigused ning seetõttu on keelatud piirata tema liikumisvabadust.

Esikülg:

Tagakülg:

(1) ELT L 105, 13.4.2006, lk 1.